रुरु ब्याडमिन्टन कभर्डहलको उद्घाटन
राष्ट्रिय खेलकुद परिषद् (राखेप) का सदस्य–सचिव टंकलाल घिसिङले गुल्मीको रुरु क्षेत्र गाउँपालिकास्थित रिडीमा बनेको ब्याडमिन्टन कभर्डहल तथा सभाहलको शनिबार उद्घाटन गरेका छन् ।
गुल्मी — राष्ट्रिय खेलकुद परिषद् (राखेप) का सदस्य–सचिव टंकलाल घिसिङले गुल्मीको रुरु क्षेत्र गाउँपालिकास्थित रिडीमा बनेको ब्याडमिन्टन कभर्डहल तथा सभाहलको शनिबार उद्घाटन गरेका छन् ।कभर्डहलको निर्माण कार्य २०८० साल पुस ५ गते निर्माण कार्य सुरु भएको थियो । यसै वर्षको जेठ ५ मा निर्माण सम्पन्न भएको हो । कभर्डहल निर्माणका लागि गुल्मीका ८४ वर्षीय गुरुप्रसाद ज्ञवालीको अध्यक्षतामा निर्माणाधीन रुरु कभर्डहल उपभोक्ता समिति गठन गरिएको थियो । हलमा दुई कोर्ट रहेको छ ।१ करोड २४ लाख लागतमा निर्माण सम्पन्न भएको कभर्डहलका लागि राखेपले ९० लाख रुपैयाँ सहयोग गरेको थियो ।